ai4bharat/Pralekha huggingface dataset:
স্বরাষ্ট্র মন্ত্রক
জন-অভিযোগ ও প্রশাসনিক পুনর্গঠন বিভাগের করা মূল্যায়নের নিরিখে জাতীয় ই-গভর্ন্যান্স পরিষেবায় কেন্দ্রীয় মন্ত্রকের পোর্টালে স্বরাষ্ট্র মন্ত্রক তালিকায় এক নম্বর স্থানে রয়েছে
নয়াদিল্লি, ১৫ জুলাই, ২০২২
জন-অভিযোগ ও প্রশাসনিক পুনর্গঠন বিভাগ জাতীয় ই-গভর্ন্যান্স পরিষেবা প্রদান বিষয়ক মূল্যায়ন করে। এর সঙ্গে ছিল ন্যাসকম এবং কেপিএমজি। ২০২১ সালের জন্য এই মূল্যায়নে বিভিন্ন রাজ্য ও কেন্দ্রশাসিত অঞ্চল ও কেন্দ্রীয় সরকারের অনলাইন পরিষেবা নাগরিকরা কতটা পেয়েছেন তা খতিয়ে দেখা হয়।
এই মূল্যায়নের ফল প্রকাশিত হয়েছে সম্প্রতি। এতে স্বরাষ্ট্র মন্ত্রকের ওয়েবসাইট কেন্দ্রীয় মন্ত্রিসভার পোর্টাল বিভাগের তালিকার শীর্ষে রয়েছে। কেন্দ্রীয় মন্ত্রকের পরিষেবা পোর্টাল বিভাগে ডিজিটাল পুলিশ পোর্টাল দুই নম্বরে রয়েছে।
নিজ নিজ মন্ত্রক বা বিভাগের পোর্টালের সঙ্গে এই পরিষেবা প্রদানকারী পোর্টালগুলিরও মূল্যায়ন হয়। সব সরকারি পোর্টালগুলিকে মূল্যায়নের জন্য দুটি মূল ভাগে বিভক্ত করা হয়।
১) রাজ্য বা কেন্দ্রশাসিত অথবা কেন্দ্রীয় মন্ত্রকের পোর্টাল
২) রাজ্য বা কেন্দ্রশাসিত অথবা কেন্দ্রীয় মন্ত্রকের পরিষেবা প্রদানকারী পোর্টাল
যে চারটি প্রধান বিষয় খতিয়ে দেখা হয় –
১) ব্যবহারের সুবিধা
২) বিষয়বস্তু
৩) সহজে ব্যবহারযোগ্য এবং তথ্যের সুরক্ষা
৪) কেন্দ্রীয় মন্ত্রকের পোর্টালের গোপনীয়তা
এই বিষয়গুলি ছাড়াও আরও তিনটি বিষয়ে কেন্দ্রীয় মন্ত্রকের পরিষেবা পোর্টালের মূল্যায়ন হয়। পরিণাম-ভিত্তিক পরিষেবা প্রদান, সুসংহত পরিষেবা প্রদান এবং যে কোনও অনুরোধে সাড়া দেওয়া বা বিষয়টি সম্পর্কে পদক্ষেপ গ্রহণ।
PG/PM/DM
(Visitor Counter : 122
মানবসম্পদবিকাশমন্ত্রক
বিদ্যালয় শিক্ষার জন্য সমগ্র শিক্ষা অভিযান
নতুন দিল্লি,২ ফেব্রুয়ারি,২০২২
বিদ্যালয় শিক্ষা ও সাক্ষরতা বিভাগ ২০১৮-১৯ সাল থেকে বিদ্যালয় শিক্ষা-সমগ্র শিক্ষার জন্য একটি কেন্দ্রীয়ভাবে সাহায্যপ্রাপ্ত সমন্বিত প্রকল্প চালু করেছে। এই প্রকল্পে সর্বশিক্ষা অভিযান, রাষ্ট্রীয় মাধ্যমিক শিক্ষা অভিযান এবং শিক্ষক শিক্ষা'র তিনটি পূর্ববর্তী কেন্দ্রীয়ভাবে সাহায্যপ্রাপ্ত প্রকল্প অন্তর্ভুক্ত রয়েছে।এখানে প্রাক-বিদ্যালয় থেকে দ্বাদশ শ্রেণী পর্যন্ত বিস্তৃত বিদ্যালয় শিক্ষা ক্ষেত্রের জন্য একটি বিস্তৃত পরিকল্পনা এবং বিদ্যালয় শিক্ষার সকল স্তরে অন্তর্ভুক্তিমূলক ও ন্যায়সঙ্গত মানসম্পন্ন শিক্ষাদান নিশ্চিত করা হয়েছে। শিক্ষার জন্য সুস্থায়ী উন্নয়ন লক্ষ্য অনুসারে এবং বিদ্যালয় শিক্ষাকে একটি ধারাবাহিকতা হিসাবে বিবেচনা করে এই প্রকল্প গড়ে তোলা হয়েছে।
যাতে সমস্ত শিশু একটি ন্যায়সঙ্গত এবং অন্তর্ভুক্তিমূলক শ্রেণীকক্ষ পরিবেশের সঙ্গে মানসম্পন্ন শিক্ষার সুযোগ পায় তার জন্য সমগ্র শিক্ষা প্রকল্পটিকে জাতীয় শিক্ষা নীতি ২০২০-এর সুপারিশগুলির সঙ্গে সংযুক্ত করা হয়েছে। এতে শিক্ষার্থীদের বৈচিত্র্যময় পটভূমি, বহুভাষিক চাহিদা, বিভিন্ন শিক্ষাগত যোগ্যতায় যত্ন নেওয়া সম্ভব হবে এবং শিক্ষন প্রক্রিয়ায় তাদের সক্রিয় অংশগ্রহণকারী করে তোলা যাবে। এই প্রকল্প ২০২১সালের পয়লা এপ্রিল থেকে ২০২৬ সালের ৩১শে মার্চ পর্যন্ত পাঁচ বছরের জন্য চালু রাখা হয়েছে৷
এই প্রকল্পের প্রধান উদ্দেশ্যগুলি হল:  জাতীয় শিক্ষা নীতি ২০২০এর সুপারিশগুলি বাস্তবায়নে রাজ্য এবং কেন্দ্রশাসিত অঞ্চলগুলিকে সহায়তা করা;  শিশুদের বিনামূল্যে ও বাধ্যতামূলক শিক্ষার অধিকার আইন,২০০৯ বাস্তবায়নে রাজ্যগুলিকে সহায়তাদান;  প্রারম্ভিক শৈশবে যত্ন এবং শিক্ষার উপর নজর দেওয়া;  সাক্ষরতার ভিত এবং সংখ্যার দক্ষতার উপর জোর দেওয়া;  শিক্ষার্থীদের মধ্যে একুশ শতকের দক্ষতা প্রদানের জন্য সামগ্রিক, সুসংহত, অন্তর্ভুক্তিমূলক এবং কার্যকলাপ ভিত্তিক পাঠ্যক্রম ও শিক্ষাবিদ্যার উপর জোর দেওয়া;  মানসম্পন্ন শিক্ষার ব্যবস্থা করা এবং শিক্ষার্থীদের শেখার ফলাফল বৃদ্ধি করা;  বিদ্যালয় শিক্ষায় সামাজিক ও লিঙ্গ বৈষম্য দূর করা;  বিদ্যালয় শিক্ষার সকল স্তরে সমতা ও অন্তর্ভুক্তি নিশ্চিত করা;  স্টেট কাউন্সিল ফর এডুকেশনাল রিসার্চ অ্যান্ড ট্রেনিং /স্টেট ইনস্টিটিউট অফ এডুকেশন এবং ডিস্ট্রিক্ট ইনস্টিটিউট ফর এডুকেশন অ্যান্ড ট্রেনিং -কে শিক্ষক প্রশিক্ষণের জন্য নোডাল এজেন্সি হিসেবে শক্তিশালীকরণ ও আধুনিক করা;  নিরাপদ, সুরক্ষিত এবং উপযোগী শিক্ষার পরিবেশ নিশ্চিত করা এবং বিদ্যালয় শিক্ষার মান বজায় রাখা এবং  বৃত্তিমূলক শিক্ষার বিষয়ে প্রচার। এই প্রকল্পের আওতায়, সমস্ত রাজ্য এবং কেন্দ্রশাসিত অঞ্চলগুলিকে সর্বজনীন ও মানসম্পন্ন বিদ্যালয় শিক্ষা প্রদানে প্রশিক্ষণ সহ উপরোক্ত কাজের জন্য আর্থিক সহায়তা প্রদান করা হয়েছে।
রাজ্যসভায় এক প্রশ্নের লিখিত উত্তরে এ কথা জানিয়েছেন শিক্ষা প্রতিমন্ত্রী শ্রীমতী অন্নপূর্ণা দেবী।
CG/SS
(Visitor Counter : 116
তথ্যওসম্প্রচারমন্ত্রক
সিনেমা দেখার মাধ্যমে যে কোনও দেশের ভাষা ও সাংস্কৃতিক গন্ডি ভেঙে যায়- কর্নেল রাঠোর
নয়াদিল্লি, ১৯ জুন, ২০১৮
কেন্দ্রীয় তথ্য ও সম্প্রচার প্রতিমন্ত্রী কর্নেল রাজ্যবর্ধন রাঠোর সোমবার  নতুন দিল্লীতে ইউরোপীয় ইউনিয়ন চলচ্চিত্র উৎসবের উদ্বোধন করেন। উদ্বোধনী ছবি হিসেবে স্লোভাকিয়ার ‘লিটিল হার্বার’ দেখানো হয়। এই উপলক্ষে কর্নেল রাঠোর বলেন, ছবি দেখা ও গল্প শোনার পাশাপাশি, মানুষজনের সাক্ষাৎ পাওয়াই হল চলচ্চিত্র উৎসবের অপরিহার্য অংশ। সীমান্তপারের মানুষের গায়ের রঙ, সংস্কৃতি ভিন্ন ভিন্ন হলেও, তারা মানব-সমাজেরই অঙ্গ। তিনি আরও বলেন, ছবি দেখার মধ্যে দিয়ে এই বিভেদগুলি দূর হয়ে যায়। এমনকি, ছবির গল্প যে কোনও দেশের মানুষের সঙ্গে সম্পর্ক গড়ে তোলে। ছবির ভাষা বোঝা না গেলেও, অভিনেতা-অভিনেত্রীদের ভাবভঙ্গির মাধ্যমে আবেগ ও গল্পের বিষয়বস্তু বোঝা সম্ভব বলেও কর্নেল রাঠোর অভিমত প্রকাশ করেন। অনুষ্ঠানে কেন্দ্রীয় তথ্য ও সম্প্রচার সচিব শ্রী অমিত খারে, ভারতে ইউরোপীয় ইউনিয়নের প্রতিনিধিদলের উপ-প্রধান শ্রীরাইমুন্ড ম্যাগিস, চলচ্চিত্র উৎসব নির্দেশালয়ের অতিরিক্ত মহানির্দেশ শ্রী চৈতন্য প্রসাদ প্রমুখ উপস্হিত ছিলেন।
এবারের ইউরোপীয় ইউনিয়ন চলচ্চিত্র উৎসবে সমসাময়িক ইউরোপের অন্যতম সেরা ২৪টি ছবি দেখানো হচ্ছে। বিশ্ব সিনেমার অনুরাগীরা এই উৎসবে বেশ কিছু অসাধারণ ছবি দেখার সুযোগ পাবেন। ইউরোপীয় ইউনিয়নের ২৩ সদস্য দেশের সিনেমা এই উৎসব দেখানো হবে। কলকাতা, নতুন দিল্লী, পুনে, জয়পুর, হায়দ্রাবাদ-সহ দেশের ১১টি শহরে ১৮ জুন থেকে আগামী ৩১ আগস্ট পর্যন্ত এই উৎসবের আয়োজন করা হচ্ছে। উৎসবে ইউরোপীয় ইউনিয়নের সদস্য যেমন- অস্ট্রিয়া, বেলজিয়াম, বুলগেরিয়া, ক্রোয়েশিয়া প্রভৃতি দেশের ছবি দেখানো হবে।
SSS/BD/NS/…
(Visitor Counter : 72
প্রতিরক্ষামন্ত্রক
প্রতিরক্ষা মন্ত্রক ১৭টি নতুন সুরক্ষিত ফারায়িং রেঞ্জ নির্মাণের সিদ্ধান্ত অনুমোদন করেছে
নয়াদিল্লি, ৩ জুলাই, ২০১৮
প্রতিরক্ষা মন্ত্রক সারা দেশের মিলিটারি স্টেশন/ক্যান্টনমেন্ট এবং প্রশিক্ষণ প্রতিষ্ঠানে ১৭টি নতুন সুরক্ষিত ফারায়িং রেঞ্জ নির্মাণের সিদ্ধান্তে অনুমোদন দিয়েছে। এরজন্য আনুমানিক ২৩৮ কোটি টাকা ব্যয় হবে। দক্ষিণাঞ্চলীয় কমান্ডের আওতায় ৭টি, পূর্বাঞ্চলীয় কমান্ডের আওতায় ৩টি, উত্তরাঞ্চলীয় কমান্ডের আওতায় ২টি এবং দক্ষিণ-পশ্চিম ও মধ্যাঞ্চলীয় কমান্ডের আওতায় ১টি করে এই ধরণের ফায়ারিং রেঞ্জ গড়ে তোলা হবে। এরমধ্যে গয়ায় অবস্হিত সেনা আধিকারিকদের জন্য প্রশিক্ষণ অ্যাকাডেমিতে মধ্যাঞ্চলীয় কমান্ডের ফায়ারিং রেঞ্জটি স্হাপিত হবে। সারা দেশে বর্তমানে যে ৬০টি এই ধরণের ফায়ারিং রেঞ্জ রয়েছে তার সঙ্গে নতুন এই ১৭টি রেঞ্জ যুক্ত করা হবে। এই প্রস্তাবিত রেঞ্জগুলিতে ৩০০ থেকে ৫০০ মিটার পর্যন্ত গুলি চালনার ব্যবস্হা থাকবে।
সুরক্ষিত এই ফায়ারিং রেঞ্জগুলি এমনভাবে তৈরি করা হয় যাতে সেনাকর্মীরা গুলি চালনা অভ্যাস করার সময় কোনভাবেই দুর্ঘটনা না ঘটে। বিভিন্ন ক্যান্টনমেন্ট এলাকার আশেপাশে বর্তমানে যেহেতু সাধারণ মানুষের বসবাস বহুগুন বৃদ্ধি পেয়েছে তাই এই ধরণের দুর্ঘটনার সম্ভাবনাও বেড়েছে। তাই সেনাবাহিনীর প্রশিক্ষণ সংক্রান্ত ব্যবস্হাকে ব্যহত না করেই এই ধরণের দুর্ঘটনা এড়িয়ে চলার জন্য নতুন অতিরিক্ত সুরক্ষা ব্যবস্হা সম্পন্ন এই ফায়ারিং রেঞ্জগুলি গড়ে তোলার সিদ্ধান্ত নেওয়া হয়েছে।
CG/PB/NS/…
(Visitor Counter : 54
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
ভারতে টিকাকরণ ৩৪ কোটির মাইলফলক ছাড়িয়েছে
এখনও পর্যন্ত ১৮-৪৪ বছর বয়সীদের ৯.৬ কোটিরও বেশি টিকার ডোজ দেওয়া হয়েছে
নয়াদিল্লি, ০২ জুলাই, ২০২১
এক তাৎপর্যপূর্ণ সাফল্য হিসাবে ভারতে আজ পর্যন্ত কোভিড টিকাকরণ ৩৪ কোটির মাইলফলক ছাড়িয়েছে। আজ সকাল ৭টা পর্যন্ত প্রাথমিক তথ্য অনুযায়ী ৩৪ কোটি ৭৬ লক্ষ ২৩২টি টিকার ডোজ দেওয়া হয়েছে। অন্যদিকে, গত ২৪ ঘণ্টায় ৪২ কোটি ৬৪ লক্ষ ১২৩টি টিকার ডোজ দেওয়া হয়েছে।
দেশব্যাপী টিকাকরণ অভিযানের ১৬৭তম দিনে  ৪২ লক্ষ ৬৪ হাজার ১২৩টি টিকার ডোজ দেওয়া হয়েছে। এর মধ্যে ৩২ লক্ষ ৮০ হাজার ৯৯৮ জন সুফলভোগী প্রথম ডোজ এবং ৯ লক্ষ ৮৩ হাজার ১২৫ জন সুফলভোগী দ্বিতীয় ডোজ পেয়েছেন।
দেশে বৃহস্পতিবার ১৮-৪৪ বছর বয়সীদের ২৪ লক্ষ ৫১ হাজার ৫৩৯টি প্রথম ডোজ এবং ৮৯ হাজার ২৭টি দ্বিতীয় ডোজ দেওয়া হয়েছে। সামগ্রিকভাবে ৩৭টি রাজ্য/কেন্দ্রশাসিত অঞ্চলে ১৮-৪৪ বছর বয়সী ৯ কোটি ৪১ লক্ষ ৩ হাজার ৯৮৫ জন প্রথম ডোজ এবং ২২ লক্ষ ৭৩ হাজার ৪৭৭ জন দ্বিতীয় ডোজ পেয়েছেন।
যে ৮টি রাজ্যে ১৮-৪৪ বছর বয়সীদের ৫০ লক্ষেরও বেশি কোভিড-১৯ টিকার প্রথম ডোজ দেওয়া হয়েছে, সেই রাজ্যগুলি হ’ল – উত্তর প্রদেশ, মধ্যপ্রদেশ, রাজস্থান, তামিলনাডু, বিহার, গুজরাট, কর্ণাটক ও মহারাষ্ট্র। পরিসংখ্যান অনুযায়ী পশ্চিমবঙ্গে এখনও পর্যন্ত ১৮-৪৪ বছর বয়সী ৪৩ লক্ষ ১৫ হাজার ৫২৮ জন প্রথম ডোজ এবং ৬৭ হাজার ৬০০ জন দ্বিতীয় ডোজ পেয়েছেন।
দেশে সবচেয়ে অসুরক্ষিত শ্রেণীর মানুষের সুরক্ষায় একটি হাতিয়ার হিসাবে টিকাকরণ অভিযানের ওপর নিয়মিত নজরদারি রাখা হচ্ছে এবং সমগ্র টিকাকরণ অভিযানের অগ্রগতি সম্পর্কে পর্যালোচনা হচ্ছে।
CG/BD/SB
(Visitor Counter : 133
প্রধানমন্ত্রীরদপ্তর
পন্ডিত দীনদয়াল উপাধ্যায়ের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ২৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী পন্ডিত দীনদয়াল উপাধ্যায়জীকে তাঁর জন্মদিনে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “একাত্ম মানব দর্শনের রচয়িতা পন্ডিত দীনদয়াল উপাধ্যায়জীকে তাঁর জন্মদিনে কোটি কোটি প্রণাম। দেশ গঠনের কাজে তিনি তাঁর জীবন উৎসর্গ করেছিলেন। তাঁর চিন্তাধারা দেশবাসীকে সর্বদা অনুপ্রাণিত করে”।
CG/CB/SB
(
রেলমন্ত্রক
কভিড-১৯ এর চিকিৎসায় আড়াই হাজার চিকিৎসক ও পঁয়ত্রিশ হাজার প্যারামেডিক্স কে কাজে লাগাবে রেল অস্থায়ী ভিত্তিতে বিভিন্ন অঞ্চলে  চিকিৎসক ও প্যারামেডিক্স নিয়োগ করছে রেল
কোভিড-১৯এ সংক্রামিত ব্যক্তিদের চিকিৎসার জন্য ১৭টি হাসপাতাল ও রেল হাসপাতালের ৩৩ টি ব্লকে পাঁচ হাজার শয্যা তৈরি রাখা হয়েছে
কোভিড-১৯ এ সংক্রামিত দের কোয়ারিন্টিন ও আইসোলেশেরন জন্য ট্রেনের ৩২৫০ টি কামরা কে তৈরি রাখা হয়েছে; মোট পাঁচ হাজার কামরা কে এই কাজের জন্য পরিবর্তন করা হবে
দেশের এই সংকটকালে বিভিন্ন কোচ নির্মাণ কারখানা, ওয়ার্কশপ, কোচিং ডিপো এবং হাসপাতাল গুলি ব্যক্তিগত সুরক্ষা উপকরণ পোশাক, স্যানিটাইজার ও মাস্ক তৈরিতে নেমে পড়েছে
নয়াদিল্লি, ০৮ এপ্রিল, ২০২০
কোভিড-১৯ এর পরিপ্রেক্ষিতে ভারত সরকারেরস্বাস্থ্য পরিষেবা ব্যবস্থাকে সহায়তা করতে কোমর বেঁধে কাজে নেমে পড়েছে ভারতীয় রেল। এই কাজের অঙ্গ হিসাবে রেল হাসপাতাল গুলিকে উন্নীত করা হচ্ছে, প্রয়োজনে কাজে লাগানোর জন্য শয্যা প্রস্তুত রাখা, অতিরিক্ত চিকিৎসক ও প্যারামেডিক্স নিয়োগ, রেলের যাত্রী কামরা গুলিকে আইসোলেশেরন জন্য প্রস্তুত রাখা, চিকিৎসা সামগ্রীর যোগান সুনিশ্চিত করা, পি পি ই, ভেন্টিলেটার প্রভৃতির উৎপাদন করা ইত্যাদি।
উল্লেখ করা যেতে পারে সারা দেশে রেলের ৫৮৬টি হেলথ ইউনিট, ৪৫টি মহকুমা হাসপাতাল, ৫৬ টি ডিভিশনাল হাসপাতাল, ৮টি উৎপাদনক্ষম হাসপাতাল ও ১৬টি জোনাল হাসপাতাল আছে। এর একটা বড় অংশকেই করোনা ভাইরাসের সংক্রমণ প্রতিরোধে কাজে লাগানো হবে।
আড়াই হাজারেরও বেশি চিকিৎসক ও পঁয়ত্রিশ হাজারেরও বেশি প্যারামেডিক্স কর্মী এই চ্যালেঞ্জের জন্য প্রস্তুত রয়েছে। দেশ জুড়ে থাকা কেন্দ্রীয় সরকারি কর্মচারীরাও রেলের স্বাস্থ্য পরিষেবার সুযোগ নিতে পারবেন।
কোভিড ১৯ এর মোকাবিলায় যে সমস্ত উদ্যোগ রেলের তরফে নেওয়া হয়েছে সেগুলি হলঃ-
১। কোভিড-১৯ এ সংক্রামিত দের কোয়ারিন্টিন ও আইসোলেশেরন জন্য ট্রেনের ৩২৫০ টি কামরা কে তৈরি রাখা হয়েছে; মোট পাঁচ হাজার কামরা কে এই কাজের জন্য পরিবর্তন করা হবে। ৮০ হাজার শয্যা থাকবে।
২। কোভিড-১৯এ সংক্রামিত ব্যক্তিদের চিকিৎসার জন্য ১৭টি হাসপাতাল ও রেল হাসপাতালের ৩৩ টি ব্লকে পাঁচ হাজার শয্যা তৈরি রাখা হয়েছে।
৩। ১১ হাজার কোয়ারিন্টিন শয্যার প্রস্তুতি সম্পন্ন হয়েছে।
৪। পি পি ই, ভেন্টিলেটার প্রভৃতির পর্যাপ্ত যোগান সুনিশ্চিত করা।
৫। উল্লেখ করা যেতে পারে রেল ইতিমধ্যেই নিজেরা ব্যক্তিগত সুরক্ষা উপকরণ পোশাক তৈরি করছে। বর্তমানে দিনে হাজারটি পি পি ই তৈরির লক্ষ্যমাত্রা নেওয়া হয়েছে প্রয়োজনে উৎপাদন আরও বৃদ্ধি করা হবে।
৬। দেশ জুড়ে থাকা সমস্ত কেন্দ্রীয় সরকারি কর্মচারীরাও রেলের স্বাস্থ্য পরিষেবার সুযোগ নিতে পারবেন।
CG/SDG
(
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্পগুলির সমস্যা নিরসনে মন্ত্রক কোভিড-১৯ পরিস্থিতির পরিপ্রেক্ষিতে টাস্কফোর্স গঠন করেছে : হরসিমরত কউর বাদল
নয়াদিল্লি, ৩০ মার্চ, ২০২০
কেন্দ্রীয় খাদ্য প্রক্রিয়াকরণ শিল্পমন্ত্রী শ্রীমতী হরসিমরত কউর বাদল শিল্প সংস্থাগুলিকে আশ্বাস দিয়ে বলেছেন যে, বর্তমান কোভিড-১৯ লকডাউন চলাকালীন সময়ে খাদ্য প্রক্রিয়াকরণ এবং সহযোগী শিল্প সংস্থাগুলি যে সকল সমস্যার সম্মুখীন হচ্ছে, তা নিরসনে একটি পৃথক টাস্কফোর্স গঠন করা হয়েছে।
আজ বণিকসভা সিআইআই, ফিকি, অ্যাসোচেম – এর প্রতিনিধিদের সঙ্গে এক ভিডিও কনফারেন্সে শ্রীমতী বাদল জানান, এই টাস্কফোর্সে খাদ্য প্রক্রিয়াকরণ মন্ত্রকের উচ্চ পদস্থ আধিকারিক এবং ইনভেস্ট ইন্ডিয়ার সদস্যদেরকেও অন্তর্ভুক্ত করা হয়েছে। তিনি আরও জানান, এখনও পর্যন্ত এই টাস্কফোর্সের কাছে ২২২টি সমস্যা এসেছে, যার মধ্যে ৯৮টি সমাধান করা হয়েছে। বাকিগুলির সমাধানের কাজ চলছে।
ভিডিও কনফারেন্সে আলোচনার সময় শ্রীমতী বাদল শিল্প প্রতিনিধিদের জানান, রাজ্য সরকারগুলিকে অত্যাবশ্যক সামগ্রী উৎপাদন ও সরবরাহে অনুমতিদানের নির্দেশ দেওয়া হলেও বিভিন্নভাবে তা বাধাপ্রাপ্ত হচ্ছে। এই প্রেক্ষিতে শিল্প প্রতিনিধিরা সমস্ত রাজ্যের জন্য অভিন্ন ব্যবস্থা গড়ে তোলার ওপর জোর দেন। এছাড়াও, সুষ্ঠুভাবে উৎপাদন প্রক্রিয়ার জন্য পর্যাপ্ত শ্রমিকের অভাব হচ্ছে বলে জানিয়ে প্রতিনিধিরা বলেন, পরিবহণের ক্ষেত্রেও ঘাটতি রয়েছে।
মন্ত্রী আরও জানান, খাদ্য প্রক্রিয়াকরণ শিল্পের প্রয়োজনীয় কাঁচামাল এবং উৎপাদিত পণ্য সামগ্রী সুষ্ঠু সরবরাহের জন্য পরিবহণ সংগঠনগুলির সঙ্গে কথা বলা হবে। প্রতিনিধিদের পক্ষ থেকে যে সমস্ত পরামর্শ ও অভিযোগ পেশ করা হয়েছে, তা খতিয়ে দেখার জন্য টাস্কফোর্সের হাতে তুলে দেওয়া হবে বলেও মন্ত্রী জানান।
(CG/BD/SB
তথ্যওসম্প্রচারমন্ত্রক
‘আগামীদিনের ৭৫টি সৃজনশীল মনন’ বিভাগে মন্ত্রকের আবেদনপত্রের আহ্বান
নয়াদিল্লি, ৫ সেপ্টেম্বর ২০২২
তথ্য ও সম্প্রচার মন্ত্রক গোয়ায় অনুষ্ঠিত ভারতের আন্তর্জাতিক চলচ্চিত্র উৎসবে ‘আগামীদিনের ৭৫টি সৃজনশীল মনন’ বিভাগে আবেদনপত্র আহ্বান করেছে। চলচ্চিত্র নির্মাণে সৃজনশীল প্রতিভাদের অন্বেষণ করে তাঁদের সাহায্য করাই এই উদ্যোগের মূল উদ্দেশ্য।
‘আজাদি কা অমৃত মহোৎসব’ উপলক্ষে ২০২১ সালে তথ্য ও সম্প্রচার মন্ত্রক এই উদ্যোগ নিয়েছিল। স্বাধীনতার ৭৫তম বর্ষে ৭৫ জন চলচ্চিত্র নির্মাণে আগ্রহী প্রতিভাবান ব্যক্তিদেরকে সাহায্য করার এই উদ্যোগ এবার দ্বিতীয় বর্ষে পড়ল। প্রতি বছর এই বিভাগে একটি করে আসন বাড়ান হবে। তথ্য ও সম্প্রচার মন্ত্রী শ্রী অনুরাগ সিং ঠাকুর জানান, চলচ্চিত্র উৎসবে সংবাদমাধ্যম এবং বিনোদনের জগতের বিশিষ্টজনেদের সঙ্গে সৃজনশীল তরুণ প্রতিভাদের যোগাযোগ করিয়ে দেওয়াই এর মূল উদ্দেশ্য।
গোয়া চলচ্চিত্র উৎসবে ভবিষ্যতের নির্বাচিত সৃজনশীল ব্যক্তিরা বিভিন্ন কর্মশালায় যোগদান করবেন। তাঁরা বিশিষ্টজনেদের সঙ্গে মতবিনিময় করে চলচ্চিত্র নির্মাণের বিষয়ে ধারণা পাবেন। এঁদের সাতটি দলে ভাগ করা হবে। প্রত্যেক দলের সদস্যরা ৫৩ ঘন্টার মধ্যে একটি স্বল্প দৈর্ঘ্যের চলচ্চিত্র নির্মাণ করবেন। ভারতের স্বাধীনতার শততম বর্ষের ধারণা নিয়ে ‘আজাদি কা অমৃত মহোৎসব’-এর ভাবনায় এই চলচ্চিত্রগুলি নির্মাণ করতে হবে। শর্টস টিভি-র সঙ্গে যৌথ উদ্যোগে চলচ্চিত্রগুলি নির্মাণের পর সেগুলি ২৪ নভেম্বর প্রদর্শিত হবে। ঐদিন পুরস্কার প্রদান অনুষ্ঠানে অংশগ্রহণকারীদের বিশেষ স্বীকৃতি দেওয়া হবে।
ভারতকে আন্তর্জাতিক স্তরে চলচ্চিত্র নির্মাণের কেন্দ্র হিসেবে গড়ে তুলতে এই উদ্যোগ নেওয়া হয়েছে। এর ফলে, প্রতিভাবান তরুণ চলচ্চিত্র নির্মাতারা সিনেমা তৈরির বিষয়ে সম্যক ধারণা পাবেন। ভবিষ্যতে সংবাদমাধ্যম এবং বিনোদনের ক্ষেত্রে আরও কর্মসংস্থানের সুযোগ তৈরি হবে বলে আশা করা যায়।
https://www.iffigoa.org/creativeminds - এই লিঙ্কে ক্লিক করে আগ্রহী ব্যক্তিরা ‘আগামীদিনের ৭৫টি সৃজনশীল মনন’ বিভাগে ২৩ সেপ্টেম্বরের মধ্যে আবেদন করতে পারেন।
(PG/CB/DM
প্রধানমন্ত্রীরদপ্তর
প্রধানমন্ত্রী ২৩শে ফেব্রুয়ারী আইআইটি খড়্গপুরের ৬৬তম সমাবর্তন অনুষ্ঠানে ভাষণ দেবেন
নতুন দিল্লি, ২১ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী, ২৩শে ফেব্রুয়ারী বেলা ১২টা ৩০ মিনিটে ভিডিও কনফারেন্সের মাধ্যমে আইআইটি খড়গপুরের ৬৬তম সমাবর্তনে ভাষণ দেবেন। পশ্চিমবঙ্গের রাজ্যপাল ও কেন্দ্রীয় শিক্ষামন্ত্রী এই অনুষ্ঠানে উপস্থিত থাকবেন।
তথ্যওসম্প্রচারমন্ত্রক
ইফি ভারতের গর্ব; এ বছর সুবর্ণ জয়ন্তী উদযাপনের প্রেক্ষিতে ইফি পৃথক তাৎপর্যপূর্ণ হয়ে উঠছে : প্রকাশ জাভড়েকর
নয়াদিল্লি, ১৫ জুলাই, ২০১৯
ইন্টারন্যাশনাল ফিল্ম ফেস্টিভাল অফ ইন্ডিয়া বা ইফি  দেশের গর্ব। এ বছর এই চলচ্চিত্র উৎসবের সুবর্ণ জয়ন্তী উদযাপনের জন্য ইফির ভূমিকা আরও তাৎপর্যপূর্ণ হয়ে উঠছে। গোয়ায় রবিবার ইফি’র স্টিয়ারিং কমিটির প্রথম বৈঠক শেষে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর সাংবাদিকদের জানান, এই চলচ্চিত্র উৎসব আয়োজনের সঙ্গে যুক্ত সংশ্লিষ্ট সকল পক্ষের মধ্যে প্রয়োজনীয় সমন্বয় গড়ে তুলতে স্টিয়ারিং কমিটির বৈঠকের আয়োজন করা হয়। তিনি আরও জানান, এ বছর ইফি’তে অ্যাকাডেমি অফ মোশন পিকচার্স আর্টস অ্যান্ড সায়েন্সেস  – এর সভাপতি মিঃ জন বেইলি উপস্থিত থাকবেন বলে জানিয়েছেন। আগামী ২০ থেকে ২৮শে নভেম্বর গোয়ায় ভারতের আন্তর্জাতিক চলচ্চিত্র উৎসবের আয়োজন করা হয়েছে। এই চলচ্চিত্র উৎসবের আকর্ষণ আরও বাড়াতে চলচ্চিত্র অনুরাগীদের জন্য দেশের ৭টি শহরে রোড শো – এর আয়োজন করা হবে বলেও শ্রী জাভড়েকর জানান। মহাত্মা গান্ধীর জন্মের সার্ধশত বার্ষিকী উদযাপনের অঙ্গ হিসাবে এবারের চলচ্চিত্র উৎসবে মহাত্মাকে নিয়ে প্রদর্শনীর পাশাপাশি, চলচ্চিত্রের সঙ্গে যুক্ত প্রাসঙ্গিক প্রযুক্তি নিয়েও বিশেষ প্রদর্শনীর আয়োজন করা হচ্ছে। তিনি আরও জানান, রাশিয়া এবারের চলচ্চিত্র উৎসবে ফোকাস কান্ট্রির মর্যাদা পাচ্ছে। সত্যজিৎ রায় ফিল্ম অ্যান্ড টেলিভিশন ইন্সটিটিউট এবং পুণের ফিল্ম ইন্সটিটিউট অফ ইন্ডিয়া’র ছাত্রছাত্রীরা এবারের উৎসবে সরাসরি অংশগ্রহণ করবে। বৈঠকে আরও স্থির হয়েছে যে, গোয়ার প্রাক্তন মুখ্যমন্ত্রী শ্রী মনোহর পাররিকর’কে উৎসবে বিশেষ শ্রদ্ধা জানানো হবে। বৈঠকে গোয়ার মুখ্যমন্ত্রী ডঃ প্রমোদ সাওয়ন্ত, তথ্য ও সম্প্রচার সচিব শ্রী অমিত খারে, চলচ্চিত্র জগতের সঙ্গে যুক্ত শ্রী শাজি এন করুন, শ্রী এ কে বীর, শ্রীমতী মঞ্জু বোরা, শ্রী মধুর ভান্ডারকর এবং মন্ত্রকের উচ্চ পদস্থ আধিকারিকরাও উপস্থিত ছিলেন।
CG/BD/SB
(Visitor Counter : 129
আদিবাসীবিষয়কমন্ত্রক
আদিবাসী বিষয়ক মন্ত্রকের অধীন ট্রাইফেড আদিবাসী বাণিজ্য প্রসারে সার্বিক ডিজিটাইজেশন অভিযান শুরু করেছে
নয়া দিল্লী, ২৮ জুলাই, ২০২০
আদিবাসী বিষয়ক মন্ত্রকের অধীন ট্রাইফেড সার্বিক ডিজিটাইজেশন অভিযান শুরু করেছে শুধুমাত্র আদিবাসী বাণিজ্য প্রসারে, এমন একটা সময়ে যখন জীবনের সব কিছুই হচ্ছে অনলাইনে।এই অভিযানে মানচিত্র তৈরি হবে এবং গ্রামীণ আদিবাসী উৎপাদক ও শিল্পীদের জাতীয় ও আন্তর্জাতিক বাজারের সঙ্গে যুক্ত করা হবে।এর জন্য আন্তর্জাতিক মানের অত্যাধুনিক ই-প্ল্যাটফর্ম তৈরি করা হয়েছে।এই কৌশলের লক্ষ্য কার্যকরীভাবে আদিবাসী বাণিজ্যের প্রসার ঘটানো।
বন ধন যোজনার সঙ্গে যুক্ত বনবাসী,গ্রামীণ হাট এবং তাদের গুদাম সম্পর্কে সব তথ্য ডিজিটাইজ করার প্রক্রিয়া চালাচ্ছে ট্রাইফেড।এই ডিজিটাইজেশনে সব আদিবাসী গোষ্ঠীকে চিহ্নিত করা হবে এবং জিআইএস প্রযুক্তি ব্যবহার করে মানচিত্র তৈরি হবে যাতে প্রধানমন্ত্রীর আত্মনির্ভর অভিযান-এর আহবানের সুবিধা এইসব মানুষের কাছে পৌঁছয়।
এই দুঃসময়ে গো ভোকাল ফর লোকাল মন্ত্রকে 'গো ভোকাল ফর লোকাল গো ট্রাইবাল মেরা বন মেরা ধন মেরা উদ্যম'-এ পরিণত করে আদিবাসী বিষয়ক মন্ত্রকের ট্রাইফেড বেশ কিছু নজির ভাঙা উদ্যোগ নিয়েছে পূর্বের ফ্ল্যাগশিপ কর্মসূচি ও রূপায়ণের পাশাপাশি যেগুলি এইরকম সময়ে দুঃস্থ আদিবাসীদের জন্য সর্বরোগহর হিসেবে প্রমাণিত হয়েছে।সাম্প্রতিক মাসগুলিতে ট্রাইফেডের মূল্যবান উদ্যোগের সাহায্যে এই দুঃসময়ে আদিবাসী মানুষরা কর্মসংস্থান ও জীবিকা নির্বাহে সহায়তা পেয়েছে।
অতিমারির আকস্মিকতা এবং লকডাউনের জেরে আদিবাসী শিল্পীদের তৈরি ১০০ কোটি টাকার পণ্য অবিক্রীত পড়ে রয়েছে।এই পণ্য যাতে বিক্রি হয় এবং বিক্রয়মূল্য দুর্গত আদিবাসী পরিবারে পৌঁছয় তাই জন্য ট্রাইফেড ১ লক্ষের বেশি জিনিস কিনেছে এবং যথেষ্ট ছাড় দিয়ে অনলাইনে বিক্রি করার বড়সড় উদ্যোগ নিয়েছে তাদের ট্রাইবস ইন্ডিয়া ওয়েবসাইট এবং অন্যান্য আমাজন, ফ্লিপকার্ট এবং জিইএম-এর মতো খুচরো প্ল্যাটফর্মের মাধ্যমে। ট্রাইফেড যোদ্ধাদের দল ৫০০০এর বেশি আদিবাসী শিল্পীদের পরিবারকে বিনামূল্যে খাবার ও রেশন দিতে আর্ট অব লিভিং ফাউন্ডেশনের সংগে হাত মিলিয়েছে।
চারমাস হয়ে গেল দেশজুড়ে মানুষের জীবনে অতিমারি কোভিড ১৯এর প্রাদুর্ভাব শুরু হয়েছে এবং এখনও চলছে।মানুষ যখন জীবন ও জীবিকা স্বাভাবিক করার চেষ্টা চালিয়ে যাচ্ছে, তখন ট্রাইফেড যোদ্ধাদের দল আদিবাসী মানুষকে মূলস্রোতের উন্নয়নে শামিল করতে তাদের উদ্যোগকে এগিয়ে নিয়ে যাচ্ছে।
(CB/AP
যোগাযোগওতথ্যপ্রযুক্তিমন্ত্রক
বিএসএনএল এবং এমটিএনএল-এর পুনরুজ্জীবন
নতুন দিল্লি, ০১ এপ্রিল, ২০২২
সরকার ২৩.১০.২০১৯ তারিখে ভারত সঞ্চার নিগম লিমিটেড  এবং মহানগর টেলিফোন নিগম লিমিটেড -এর জন্য একটি পুনরুজ্জীবন পরিকল্পনায় অনুমোদন দিয়েছে। এই পরিকল্পনার মধ্যে রয়েছে কর্মী সংক্রান্ত খরচ কমাবার লক্ষ্যে ৫০ বছরের বেশি বয়সী কর্মীদের জন্য স্বেচ্ছা অবসর প্রকল্প , ফোর জি পরিষেবা প্রদানের জন্য স্পেকট্রামের প্রশাসনিক বরাদ্দ ও প্রয়োজনীয় অর্থের বাজেট বরাদ্দ, ঋণ কমাতে সম্পদ বিক্রি, মূলধনী ও অন্যান্য প্রয়োজনীয় খরচের জন্য অর্থের যোগান এবং সার্বভৌম গ্যারান্টি বন্ড বাজারে বিক্রির মাধ্যমে ঋণ কাঠামোর পুনর্গঠন।
ফোর জি –র মতোই একই নীতি অনুসরণ করে ফাইভ জি পরিষেবার জন্য বিএসএনএল এবং এমটিএনএল-কে প্রশাসনিকভাবে স্পেকট্রাম বরাদ্দের অনুমোদন দেওয়া হয়েছে। কারিগরি ও বাণিজ্যিক বিবেচনার ভিত্তিতে বিএসএনএল এবং এমটিএনএল ফোর জি ও ফাইভ জি পরিষেবা বাজারে আনবে।
রাজ্যসভায় আজ এক প্রশ্নের লিখিত উত্তরে কেন্দ্রীয় যোগাযোগ প্রতিমন্ত্রী শ্রী দেবুসিং চৌহান এই তথ্য জানিয়েছেন।
CG/SD/SKD/
(Visitor Counter : 119
নির্বাচনকমিশন
লোকসভা নির্বাচনের সঙ্গে অন্ধ্র প্রদেশ, অরুণাচল প্রদেশ, ওড়িশা এবং সিকিমে ২০১৯-এর বিধানসভা নির্বাচন ও ১২টি রাজ্যে ৩৭টি বিধানসভা কেন্দ্রের উপনির্বাচন একযোগে অনুষ্ঠিত হবে, এক্সিট পোলের ওপর নিষেধাজ্ঞা
নয়াদিল্লি, ০৯ এপ্রিল, ২০১৯
নির্বাচন কমিশন ১৯৫১ সালের জনপ্রতিনিধিত্ব আইনের ১২৬এর ক ধারার এক উপধারার আওতায় ১১ই এপ্রিল ২০১৯ বৃহস্পতিবার সকাল ৭টা থেকে ১৯এ মে ২০১৯ রবিবার সন্ধ্যে সাড়ে ৬টা পর্যন্ত সংবাদপত্র এবং বৈদ্যুতিন মাধ্যমে লোকসভা নির্বাচটন এবং অন্ধ্র প্রদেশ, অরুণাচল প্রদেশ, ওড়িশা এবং সিকিমের ২০১৯-এর বিধানসভা নির্বাচন ও নানা রাজ্যে বিধানসভা কেন্দ্রের উপনির্বাচনের যে কোন রকমের এক্সিট পোলের ফলাফল প্রকাশের ক্ষেত্রে নিষেধাজ্ঞা জারি করেছে।
এছাড়া ১৯৫১ সালের জনপ্রতিনিধিত্ব আইনের ১২৬এর ১এর খ ধারার আওতায় প্রতিটি পর্বে ভোটগ্রহণ শেষ হওয়ার ৪৮ ঘন্টা আগে সংশ্লিষ্ট এলাকার ওপিনিওন পোলের ফলাফল, ভোট সমীক্ষা, যেকোন বৈদ্যুতিন মাধ্যমে প্রচারের ক্ষেত্রে নিষেধাজ্ঞা বলবৎ করা হয়েছে।
এই মর্মে সংশ্লিষ্ট সকলের কাছে ৭ই এপ্রিল ২০১৯এ জারি করা বিজ্ঞপ্তি পাঠানো হয়েছে।
CG/CB/NS
(Visitor Counter : 109
প্রতিরক্ষামন্ত্রক
পূর্বাঞ্চলীয় নৌ কমান্ড, করোনা যোদ্ধাদের জন্য সামরিক ব্যান্ডের অনুষ্ঠান করেছে
নতুন দিল্লী, ৬ই অগাস্ট, ২০২০
৭৪ তম স্বাধীনতা দিবস উদযাপনের অংশ হিসাবে, পূর্বাঞ্চলীয় নৌ কমান্ড, গতকাল শঙ্করম বিশাখাপত্তনমের বজ্জনা কোন্ডা হেরিটেজ সাইটে, কোরোনা যোদ্ধাদের প্রতি শ্রদ্ধা নিবেদনের লক্ষ্যে ,নেভি ব্যান্ডের সরাসরি প্রচারের অনুষ্ঠান করে। অন্ধ্রপ্রদেশের নৌ বাহিনীর দায়িত্বপ্রাপ্ত আধিকারিক, কমাণ্ডার সঞ্জিভ ইশার, প্রধান অতিথি আনাকাপাল্লি লোকসভার সাংসদ ড: বীসেত্তি ভেঙ্কটা সত্যবথী সহ জেলা প্রশাসনের মনোনীত সম্মানীয় করোনা যোদ্ধাদের স্বাগত জানান।
ঘন্টা খানেকের অনুষ্ঠানে পরিবেশিত হয় সামরিক সঙ্গীত, ইংলিশ পপ থেকে শুরু করে দেশাত্মবোধক গান। জনপ্রিয় এবং চির সবুজ 'শুন গৌর সে দুনিয়া ওয়ালো' ও'এ মেরে ওয়াতন কে লোগো'র মতন গান পরিবেশিত হয়। অনুষ্ঠানের চূড়ান্ত পর্বে ত্রিবর্ণ পতাকার প্রতি সম্মান প্রদর্শন করে কিছু সঙ্গীতও পরিবেশন করা হয়। হায়দ্রাবাদ দূরদর্শনের,ডি ডি সপ্তগিরি এবং ডি ডি ইয়াদাগিরি থেকে এই অনুষ্ঠান সরাসরি সম্প্রচার করা হয়।
গোটা দেশেজুড়ে এই প্রথম, সামরিক ব্যান্ড,স্বাধীনতা দিবস উদযাপন উপলক্ষে গত ১ লা অগাস্ট থেকে, তাদের অনুষ্ঠান পরিবেশন করে চলেছে। মূলত দেশের করোনা যোদ্ধাদের প্রতি, বিশেষত যারা করোনা সংক্রমণ প্রতিরোধে নিজেদের জীবন বিপন্ন করে দৃঢ়ভাবে লড়াই করে চলেছেন,তাদের প্রতি কৃতজ্ঞতা প্রকাশ করতে এই অনুষ্ঠানের আয়োজন করা হয়েছে।
(CG/PPM
মানবসম্পদবিকাশমন্ত্রক
প্রধানমন্ত্রীর মতবিনিময়মূলক অনুষ্ঠান ‘পরীক্ষা পে চর্চা’র পঞ্চম সংস্করণ পয়লা এপ্রিল ২০২২ তারিখে অনুষ্ঠিত হবে
প্রধানমন্ত্রী বিশ্বজুড়ে ছড়িয়ে থাকা পড়ুয়া, শিক্ষক ও অভিভাবকদের সঙ্গে মতবিনিময় করবেন
সৃজনমূলক রচনা প্রতিযোগিতায় প্রায় ১৫.৭ লক্ষ প্রতিযোগী নিজেদের নাম নথিভুক্ত করেছেন
নতুন দিল্লি, ২৪ মার্চ, ২০২২
প্রধানমন্ত্রী শ্রী নরেন্দ্র মোদী আগামী পয়লা এপ্রিল ২০২২ তারিখে ‘পরীক্ষা পে চর্চা’ অনুষ্ঠানে সারা বিশ্বের পড়ুয়া, শিক্ষক এবং অভিভাবকদের সঙ্গে মতবিনিময় করবেন। সৃজনশীল রচনা প্রতিযোগিতায় প্রায় ১৫.৭ লক্ষ প্রতিযোগী উৎসাহের সঙ্গে নিজেদের নাম নথিভুক্ত করেছেন।
প্রধানমন্ত্রী নরেন্দ্র মোদীর মস্তিস্কপ্রসূত এই অনন্য মতবিনিময়মূলক অনুষ্ঠান ‘পরীক্ষা পে চর্চা’তে দেশ বিদেশের পড়ুয়া, শিক্ষক ও অভিভাবকরা তাঁর সঙ্গে আলাপচারিতার সুযোগ পান। পরীক্ষার চাপ কাটিয়ে কীভাবে জীবনকে উৎসবের মতো উদযাপন করা যায়, তার পন্থাপদ্ধতি নিয়ে এই অনুষ্ঠানে আলোচনা করা হয়।
গত চার বছর ধরে শিক্ষা মন্ত্রকের স্কুলশিক্ষা ও সাক্ষরতা দপ্তর সাফল্যের সঙ্গে এই অনুষ্ঠানের আয়োজন করেছে। প্রথম তিনটি সংস্করণ টাউনহল ফর্মাটে নতুন দিল্লিতে আয়োজিত হয়েছিল। ২০২১ সালের ৭ই এপ্রিল চতুর্থ সংস্করণের আয়োজন করা হয়েছিল অনলাইনে।
CG/SD/SKD/
(Visitor Counter : 114
রেলমন্ত্রক
ভারতীয় রেল চলতি বছরের সেপ্টেম্বর মাসে পণ্য পরিবহণ করে ৯,৮৯৬.৮৬ কোটি টাকা আয় করেছে যা গত বছর এই মাসের নিরিখে ১,১৮০.৫৭ কোটি টাকা বেশি
নয়াদিল্লি, ১ অক্টোবর, ২০২০
ভারতীয় রেল কোভিড পরিস্থিতি সত্ত্বেও গত বছরের সেপ্টেম্বর মাসের থেকে এ বছরের সেপ্টেম্বর মাসে অনেক বেশি রাজস্ব আয় করেছে। সেপ্টেম্বর মাসে ভারতীয় রেল পণ্য পরিবহণ করে ৯,৮৯৬ কোটি ৮৬ লক্ষ টাকা আয় করেছে। গত বছর সেপ্টেম্বর মাসে এই আয়ের পরিমাণ ছিল ৮,৭১৬ কোটি ২৯ লক্ষ টাকা। অর্থাৎ, গত বছরের থেকে এ বছর ১,১৮০ কোটি ৫৭ লক্ষ টাকা বা ১৩.৫৪ শতাংশ বেশি রাজস্ব আয় হয়েছে।
এই প্রসঙ্গে উল্লেখযোগ্য, পণ্য পরিবহণের মাধ্যমে দেশের অর্থনৈতিক তৎপরতা সম্পর্কে একটি ধারণা পাওয়া যায়। ভারতীয় রেল এ বছর সেপ্টেম্বর মাসে ১,০২১ লক্ষ ২০ হাজার টন বেশি পণ্য পরিবহণ করেছে। গত বছরের তুলনায় যা ৮৮০ লক্ষ ৩০ হাজার টন বেশি - অর্থাৎ, ১৫.৩৫ শতাংশ বেশি পণ্য পরিবহণ করা হয়েছে।
এই প্রসঙ্গে বলা যায়, ভারতীয় রেল পণ্য পরিবহণের ক্ষেত্রে যে টাইম টেবিল তৈরি করেছে, তার ফলে পরিবহণের কাজে গতি এসেছে। রেলের মাধ্যমে পণ্য পরিবহণকে আরও আকর্ষণীয় করে তোলার জন্য ভারতীয় রেল বেশ কিছু ছাড়ের কথা ঘোষণা করেছে। কোভিড-১৯ পরিস্থিতিতে রেল নিজের দক্ষতা বাড়ানোর যে সুযোগ পেয়েছে যেটিকে তারা সদ্ব্যবহার করতে পেরেছে।
CG/CB/DM
(Visitor Counter : 125